Keskustelu - ADSL ja VDSL | Tekniikka ja energia | Tiede
ADSL ja VDSL
klo 19:11 | 6.7.2007
Vaihdoin juuri laajakaistasta (ADSL) valokaapeliin (VDSL) ja kiinnostaisi sitten kuulla kokemuksia molempia käyttäneiltä, että mitä mahdollisia ongelmia on ehkä odotettavissa. Entisessä laajakaistassa oli toisinaan ihmeellisiä toimintakatkoja, joita ei selvitetty mitenkään firman puolelta. Näytti myöskin, että toisilla käyttäjillä ei välttämättä samaan aikaan ollut ongelmia ko. välittäjälaitteen suhteen ollenkaan itseni niistä kärsiessä. Onko valokaapeliyhteyttä käyttävillä ollut minkä tyyppisiä ongelmia?
klo 21:37 | 6.7.2007
Tuleeko tuo VDSL rj-45 vai ihan valokaapelina huoneistoon? Valokaapelein toteutettut kiinteistöverkot taitaa olla aika harvinaisia.
klo 22:10 | 6.7.2007
Entisessä laajakaistassa oli toisinaan ihmeellisiä toimintakatkoja
Tällainen nyt voi johtua vaikka mistä. Vaikkapa siitä, että puhelinjohtosi adsl boxiin on liian pitkä jolloin yhteyteen tulee paljon häiriötä...
klo 22:16 | 6.7.2007
VDSL ei itseasiassa ole valokaapeliyhteys, vaan toimii ihan parikaapelin kautta. Se ei ole myöskään standardi ethernet, vaan käyttää omanlaista yhteysmuotoa joka mahdollistaa maksimissaan 26 Mb/s symmetrisen yhteyden korkeintaan 300 metrin päässä keskittimestä.
Yleensä se keskitin laitetaan johonkin taloyhtiön kellariin, tai jos on useampia taloja samassa keskittimessä niin pihalle jonnekin sellaiseen metalliseen lootaan.
Siitä eteenpäin yhteys riippuu puhelinyhtiöstä. Nykyisin alkaa kuituvedot yleistymään, mutta se voi olla yhtä hyvin vaikka kaapeliyhteys tai millä ne nyt ylipäätään verkottavat noita "pesäkkeitä" yhteen.
Paljon riippuu siitä kuinka pihi palveluntarjoaja on. Joskus ennen tahtoi olla, että yhteen keskittimeen annettiin vain 100 megaa tai jopa vähemmän kaistaa ja jokaiselle 12 megan liittymä, jolloin korkeintaan muutama talous saattoi käyttää täyttä nopeutta yhtäaikaa ennenkuin verkko meni tukkoon. Isossa kerrostalossa tällainen saattoi olla hyvinkin ärsyttävää, kun alakerran Jukkapetteri lataa elokuvaa niin että oma netti on aivan jumissa.
Operaattoreilla on tosin muutenkin tapana aina myydä nettikaistaa enemmän kuin sitä oikeasti on saatavissa, koska ei ole todennäköistä että kaikki käyttäisivät sitä juuri samaan aikaan. ADSL keskittimissä tuo matka asiakkaalle voi olla jopa 3 kilometriä, joten samaan keskittimeen voi tulla tuhansia liittymiä. Tästä voi johtua ADSL:n pätkiminen - kaistaa on myyty asiakkaille reilusti yli rajojen ja ruuhkahuippujen aikaan osa porukasta tippuu linjoilta.
klo 22:24 | 6.7.2007
http://www.mintc.fi/oliver/upl505-Julka ... 3_2005.pdf
"Valokaapeli kotiin" ptf.
klo 2:39 | 7.7.2007
Kerropa hieman lisää ADSL-ongelmistasi.
Mitä tarkoitat toisilla käyttäjillä?
Mitä tarkoitat toimintakatkoilla?
Miten ongelmia ei selvitetty, ja minkä firman taholta?
Onko yhteytesi firman, vai yksityinen?
klo 4:19 | 7.7.2007
Onko valokaapeliyhteyttä käyttävillä ollut minkä tyyppisiä ongelmia?
Minulla on Welhon kaapelilaajakaista Helsingissä ja tässä talossa on tietääkseni valokaapelit. Talo on aika uusi kerrostalo. Ei ole kertaakaan ollut mitään ongelmia nyt noin 2 vuoden aikana, jolloin minulla ylipäätään on ollut kotikone.
klo 19:54 | 7.7.2007
Tämä on ei kyllä ole kovin uusi kerrostalo, mutta esimerkiksi juuri noita kaapeliliittymiä sekä television että puhelinlinjojen suhteen on uusittu tässä vuoden sisällä. Tuokin VDSL:ää tarjoava firma sitten siitä 100 Mt:sta puhui, mutta tässä nopeuden mitatessani oli n.3000Kt:n luokkaa eli 3Mt sekä sisään että ulos koneesta. Onhan se tietty vähän nopeampi kuin aikaisempi laajakaista, että huomaa sivujen aukenemisnopeudessa, mutta noin yleensä ottaen sitten ei mitään hämmästyttävää nopeuden kasvamista ole kyllä tullut huomattua.
Aikaisempi laajakaista oli neljä vuotta sitten hankittu ja ehkä yksi yleisimmistä vehkeistä ja edullisimmalla tarjouksella. Puhelinlinjaan oli vain pari metriä itse vehkeestä, joten ei ehkä se vaikuta, tosin sitten LAN-kaapelilla siitä vehkeestä noin 7m:n matkan päässä oli tietokoneeni. Kotikäyttöön tarkoitettu laajakaista (vehkeen mukaan 12 Mt, mutta varsinaisesti sitten sisään ja ulos menevä nopeus vähän alle 2Mt). Noin sadan metrin päässä asuvalla tuttavallani oli samanlainen käytössä, mutta hänellä ei esiintynyt vastaavia ongelmia, vaan pelasi hyvin routerin avulla parille koneelle jakaenkin. Jotenkin tulee mieleen, että lieköhän sitten se omani on ollut hieman viallinen tai sitten linjassa on jotain vikaa jo alunperinkin, joka sitten välillä aiheuttaa noita ongelmia. Yhtäkkiä lopetti yhdistämästä ja sitten taas yhdistyminenkin tapahtui esim. parin päivän päästä.
klo 20:14 | 7.7.2007
Huomaa että tavut ja bitit ovat eri asia. 1 tavu = 8 bittiä. Nettiyhteyksiä myydään biteissä. 3000 kt/s = 24 Mbit/s
Kuulostaa hyvin pitkälti normaalilta VDSL yhteydeltä. Niitä myydään 12 ja 24 Mbit nopeuksilla.
klo 20:17 | 7.7.2007
Oho, tuota en tiennyt. Oletin, että bitti ja tavu on sama asia. Tuossa nopeuden mittauksessa se oli kyllä itseasiassa 3000kb eli tuota sinun laskemaasi pienempi sitten. Aina sitä uutta oppii, että kiitos siinä mielessä...
klo 22:58 | 7.7.2007
itselläni oli myös muutama vuosi sitten ongelmia soneran adsl:n kanssa sillä se pätki kerrostalo asunnossani. valittelin asiasta tarpeeksi kauon ja pari modeemia myös ostelin uutta jos vaikka vika olisi ollut siinä mutta silti pätkiminen adsl:n kanssa jatkui ja niin myös jatkui soitteluni asiakaspalveluun.
ilmeisesti sitten hermostuivat kun soitin keskimäärin viikossa 5-20 kertaa että netti pätkii sekä takkuaa ja lähettivät miehen katsomaan ja mittomaan kaistaa. hän totesi että linjoissa on jotain pientä häiriötä jonka vuoksi modeemi katkaisee itsekseen yhteyden tms. parin päivän päästä tästä samainen heppu soitti ja sanoi että ovat vaihtaneet keskuksessa piuhojen paikkaa ja hänen testiensä mukaan keskuksessa ei enää samaa häiriötä tapahtunut. hän myös antoi suoran numeron hänelle että jos vielä pätkiminen jatkuu niin sitten tehdään muitakin muutoksia.
näihin muihin muutoksiin ei tarvinnut alkaa sillä yhteys pelasi tämän pienen muutostyön jälkeen moitteettomasti ilman pätkimisiä. vieläkin hivenen kuitenkin harmittaa etten saanut mitään hyvitystä viasta joka vaivasi yhteyttä yli 1 vuoden.
nimerk. valittaminen kannattaa aina, jos on jotain mistä oikeasti voi valittaa!
klo 0:48 | 8.7.2007
Englanniksi tavu on byte ja bitti on bit. Siellä käyttävät näiden kahden erotuksena sitä, onko etuliite kirjoitettu isolla B = byte = tavu ja b = bitti.
Näiden kanssa saa olla välissä tarkkana. Jos ohjelma sanoo että 3000 kB/s niin se tarkoittaa kilotavua. Yleensä kaikki ohjelmat mittaavat nopeutta tavuina eikä bitteinä. 3000 kbps on yhtä kuin 375 kt/s joka on hyvin hidas VDSL yhteydeksi.